nvidia/miracl-vision huggingface dataset:
Báyọ̀ Adébọ̀wálé

Báyọ̀ Adẹ́bọ̀wálé tí wọ́n bí ní ọjọ́ Kẹfà oṣù Kẹfà ọdún 1944 jẹ́ akọ ewì, òǹkọ̀wé, ọ̀jọ̀gbọ́n, lámèyítọ́, ònṣètò ìwé àti olùdásílẹ̀ ilé-ìwé African Heritage Library and Cultural Centre tí ó wà ní , Adéyipo, ni ìlú Ìbàdàn ní Ìpínlẹ̀ Òyọ́.  i Wọ́n bí Adébọ̀wálé sí ìdílé bàbá rẹ̀ Àkàngbé Adébọ̀wàlé tí ó jẹ́ àgbẹ̀ roko bọ́dún dé nígbà aye rẹ̀ Ó kẹ́kọ́ nílé ẹ̀kọ́ ti oníwé mẹ́wàá ti Mọdá tí ó wà ní ìlú Ìbàdàn, níbi tí ó ti gba ìwé ẹ̀rí ti WASSCE ní ọdún 1958, ṣáájú kí ó tó lọ sí ilé-ẹ̀kọ́ ti Olùkọ́ni ti St. Peter's níbi tí ó ti gba ìwé ẹ̀rí ti Grade III nínụ́ ìmọ̀ ìkọ́ni ní ọdún 1961. Ó sì tún wọlé sí ilé-ẹ̀kọ́ Olùkọ́ni Onítẹ̀bọmi ti ìlú Ẹdẹ láti kẹ́kọ́ gbàwé ẹ̀rị́ olùkọ́ni ti Grade II ní ọdún kan náa. Ó lọ sí ilé-ẹkọ́ Yunifásiti Ìbàdàn ní inú oṣù Kẹwàá ọdún 1971 níbi tí ó ̣ti gba ìwé ẹ̀rí (B. A) nínú ìmọ̀ èdè Gẹ̀ẹ́sì ní ọdún 1974, tí ó sì ṣe Agùnbánirọ̀ ni odun 1975. Ó ṣiṣẹ́ ní ilé-iṣẹ́ Western State Public Service Commission gẹ́gẹ́ bí olùkọ́ni ṣáájú kí ó tó di olùkọ́ni ní ilé ìtajà ti ìjọba (Government Trade Centre), ní Ìpínlẹ̀ Ọ̀yọ̣́. Ó kàwé gboyè ìkejì nínú ìmọ̀ èdè Gẹ̀ẹ́sì ní ọdún 1978, tí ó sì dara pọ̀ mọ́ ilé-ẹ̀kọ́ ìkọ́ni ti Ìpínlẹ̀ Ọ̀yọ́ gẹ́gẹ́ bí Olùkọ́ni, ṣáájú kí wọ́n tó gbe lọ sí ilé-ẹ̀kọ́ gbogbonìṣe ti ìlụ́ Ìbàdàn níbi tí ó ti di igbákejì adarí ile-́ẹ̀kọ́ náà ní ọdún 1999 sí ọdún 2003, lẹ́yìn tí ó ti kàwé gboyè Ọ̀mọ̀wé nínú ìmọ̀ Lítíréṣ̀ọ̀ ní Yunifásitì Ìlọrin ní ọdún 1997. Báyọ̀ ti tẹ ìwé tí ó ọgọ́rún , ó sì ri k9 àwọn ìwé ìtàn míràn tí a ti rí The Virgin ni wọ́n ti lò nínú àwọn eré ní orílẹ̀-èdè Nàìjíríà.. Lára àwọn eré tí wọ́n ti lo ìwé 8tàn rẹ̀ ni The Narrow Path tí wọ́n gbé jáde ní ọdún 2006, lábẹ́ ilé-iṣẹ́ "Maiframe" lábẹ́ àṣẹ àti ìdarí gbajú-gbajà òṣèré àti olùgbéré-jáde àti adarí eré Túndé Kèlání. Eré yí náà ló gbé Ṣ9lá Asẹ́dẹkọ̀ jáde fáyé rí
Cynthia Erivo

Cynthia Onyedinmanasu Chinasaokwu Erivo ( /əˈriːvoʊ/; tí wọ́n bí lọ́jọ́ kẹjọ oṣù kìíní ọdún 1987 jẹ́ Òṣèrébìnrin sinimá àgbéléwò, olórin àti akọrin ọmọ orílẹ̀-èdè England, ṣùgbọ́n tí àwọn òbí rẹ̀ jẹ́ ọmọ Nàìjíríà pọ́ńbélé. Ó ti gba ọ̀pọ̀lọpọ̀ àmìn-ẹ̀yẹ, pàápàá jù lọ àmìn-ẹ̀yẹ Emmy, Tony, àti Grammy, bẹ́ẹ̀ náà Wọ́n tí yàn án fún Academy Awards Àwọn òbí Erivo jẹ́ ọmọ bíbí Nàìjíríà, ṣùgbọ́n tí wọ́n lọ gbé ní agbègbè Stockwell ní London orílẹ̀-èdè United Kingdom. Her mother is a nurse. Ó kàwé ní La Retraite Roman Catholic Girls' School. Erivo bẹ̀rẹ̀ ẹ̀kọ́ gíga yunifásítì nínú ìmọ̀ èrò orin ní University of East London; lẹ́yìn ọdún kan tí ó bẹ̀rẹ̀ ìkẹ́kọ̀ọ́ yìí, ó kọ̀wé láti kopa nínú, wón kó ọ lẹ́kọ̀ọ́ ní Royal Academy of Dramatic Art. Erivo bẹ̀rẹ̀ iṣẹ́ tíátà lọ́dún 2011 nínú eré ìtàgé tí wọ́n pè ní The Umbrellas of Cherbourg, bẹ́ẹ̀ ó kọ́kọ́ farahàn nínú ẹ̀rọ tẹlifíṣán ní Englandnínú ètò tí wọ́n pè ní Chewing Gum lọ́dún 2015. Ó di gbajúmọ̀ nínú ipa tó kó nínú sinimá Broadway, The Color Purple láti ọdún 2015 sí 2017, àkókò yìí ló gbàmìn-ẹ̀yẹ Tony Award for Best Actress in a Musical ní 2016 àti Grammy Award for Best Musical Theater Album, pẹ̀lú àwọn àmìn-ẹ̀yẹ mìíràn. Ó bẹ̀rẹ̀ sinimá àgbéléwò lọ́dún 2018 nígbà tó kópa nínú sinimá Widows àti Bad Times at the El Royale. Erivo kópa Harriet Tubman nínú sinimá Harriet lọ́dún 2019, lórí ipa yìí, ó gbàmìn-ẹ̀yẹ Academy Award fún Òṣèrébìnrin tó dára jù lọ àti orin ara ẹni tó dára jù lọ. Lọ́dún 2020, Erivo kópa nínú sinimá àgbéléwò tí wọ́n pè ní The Outsider.
Mojisola Adeyeye

Mojisola Christianah Adeyeye jẹ́ onímọ̀ nípa òògùn àti ọ̀jọ̀gbọ́n ọmọ orílẹ̀-èdè Nàìjíríà. Ààrẹ orílẹ̀-èdè Nàìjíríà, Muhammadu Buhari yàǹ ań sí ipò Olùdarí-Gbogbogbò fún ilé iṣẹ́ tí ó ń rí sí ìṣàkóso óúnjẹ àti òògùn (National Agency for Food and Drug Administration and Control) ní ọjọ́ kẹta oṣú kọkànlá ọdún 2017. Kí ó tó di wípé wọ́n yàn án gẹ́gẹ́ bí olùdarí fún ilé iṣẹ́ yi, òun ni alága àkọ́kọ́ fún ìmọ̀ ìjìnlẹ̀ lórí Biopharmaceutical àti ọ̀jọ̀gbọ́n onímọ̀ nípa òògùn, ìmọ̀ ẹ̀kọ̀ àti àyẹ̀wò ojà nípa òògùn ní ilé-ẹ̀kọ́ ti ìmọ̀ nípa òògùn tí ó wà ní Yunifásitì Roosevelt ní Schaumburg, Illinois, níbití ó ti lo ọdún méje. Ó tún jẹ́ ọ̀jọ̀gbọ́n ti Pharmaceutics and manufacturing fún ọdún mọ́kànlélógún ní Yunifásítì ìlú Duquesne tí ó wà ní Pittsburgh, Pennsylvania, orílẹ̀-èdè Amẹ́ríkà. Ó tún jẹ́ olùkọ́ni àgbà Fulbright, onímọ̀nràn àti 2008 American Association of Pharmaceutical Scientists Fellow (ẹlẹ́gbẹ́ obìnrin Áfíríkà àkọ́kọ́). Ó tún jẹ́ Fellow of the Naigerian Academy of Science and Nigeria Academy of Pharmacy. Àwọn ìwádì í rẹ tí ó nìfé sí wà ní àwọn agbègbè ti ìṣáájú-àgbékalẹ̀, ìdàgbàsókè alákòso àkọ́kọ́ tí ó lágbára, semisolid àti àwọn ọ̀nà ìwọn lílò ǹ kan olómi, àti ìpìlẹ̀ IND àti ọgbọ́n ti ìdàgbàsókè ọjà tí ó pẹ́. Oun ni oludasile ati Alakoso ti Elim Pediatric Pharmaceuticals Rolling Meadows, Illinois. Nípasẹ̀ Ilè-ẹ̀kọ́ gíga Yunifásítì ìlú Duquesne, ó ṣe àgbéǹde òògùn kan tí wọ́n ń pè ní anti-retroviral (HIV / AIDS) pediatric fixed-dose combination and formulation ní orílẹ̀-èdè United Kingdom àti South Africa. Moji Adeyeye lọ sí ilé-ẹ̀kọ́ gíga Yunifásítì ìlú Nàìjíríà tí ó wà ní Nsuka níbití ó ti gba oyé alákọ̀ọ́kọ́ nínú ìmọ̀ nípa òògùn (Bachelor's degree in Pharmaceutics) ní ọdún 1976. Ó tẹ̀ síwájú lọ sí ilé-ẹ̀kọ́ gíga Yunifásíyì ìlú Georgia níbití ó ti gba oyè ẹlẹ́ẹ̀kejì nínú ìmọ̀ òògùn (Masters degree in Pharmaceutics) ní ọdún 1985 àti oyè ìmọ̀ ìjìnlẹ̀ (PhD degree) ní ọdún 1988 láti ilé-ẹ̀kọ́ gíga yi kanna. Moji Adeyeye bẹ̀rẹ̀ iṣẹ́ rẹ tí ó yàn laayo gẹ́gẹ́ bí i Onímọ̀-oogun ní Ilé-ẹ̀kọ́ gíga Yunifásítì ìlú Ibadan, Ipinle Oyo, orílẹ̀-èdè Nàìjíríà ní ọdún 1976
Femi Taylor

Femi Taylor (bíi ni ọjọ́ kẹjọ oṣù kẹrin ọdún 1961) jẹ́ oníjó àti òṣèré ni orílẹ̀ èdè Nàìjíríà tí ó gbajúmọ̀ fún ipá Oola tí ó kó nínú eré Return of the Jedi ní ọdún 1983. Ó kó ipa Tantomile nínú eré orin tí Cats ni ọdún 1981. Femi jẹ́ ìyàwó fún Clauis Skytte Kamper, ó sì ti bí ọmọ méjì.
Folake Olowofoyeku

Folake Olowofowoyeku (bíi ni ọjọ́ kerìndínlọ́gbọ̀n oṣù kẹwàá ọdún 1983) jẹ́ òṣèré àti olórin ni orílẹ̀ èdè Nàìjíríà. Ó kópa nínú eré Bob Hearts Abishola ní ọdún 2019. Wọ́n bí Olowofowoyeku sí ìdílé Babatunji Olowofowoyeku àti Felicia Olowofowoyeku. Bàbá rẹ̀ jẹ́ olóṣèlú ní Nàìjíríà. Ó dàgbà sí ìlú Victoria Island ní ìpínlẹ̀ Èkó. Ó lọ sí ilé ẹ̀kọ́ Igbinedion Education Centre. Ó gboyè nínú ìmò eré orí ìtàgé láti ilé ẹ̀kọ́ gíga tí City College of New York. Lẹ́yìn tí ó parí ẹ̀kọ́ rẹ̀, ó bẹ̀rẹ̀ iṣẹ́ ní Off-Broadway theatre ní ìlú New York. Olowofowoyeku tí kópa rán pé nínú àwọn eré 30 Rock, How to Get Away with Murder, Law & Order: Criminal Intent, Law & Order: Special Victims Unit, Modern Family, Westworld, àti White Collar. Olowofowoyeku kó ipa Minerva Jefferson nínú eré Death Race 2050 ní ọdún 2017. Ní oṣù kẹsàn-án ọdún 2019, ó kópa Abishola nínú eré Bob Hearts Abishola. Ó gboyè nínú ìmò audio engineering láti ọ̀dọ̀ Institute of Audio Research
Katung Aduwak

Katung Aduwak tí wọ́n bí ní ọjọ́ kọkànlélógún oṣù Kẹta ọdún 1980 jẹ́ ẹni tí ó jáwé olúborí nínú ìdíje Big Brother Nigeria ní ọdún 2006. Wọ́n bi ní ìlú Zonkwa, ní Ìpínlẹ̀ Kaduna, ní orílẹ̀-èdè Nàìjíríà Ó jẹ́ ònkọ̀tàn, olùgbéré-jáde àti olùdarí eré orí-ìtàgé. as well as a graduate of Political Science.Ó jẹ́ ọ̀kan lára àwọn ìgbìmọ̀ kan ní ilé-ẹ̀kọ́ okòwò "Harvard Africa Business School Forum", tí ó sì ṣiṣẹ́ gẹ́gẹ́ bí alámòójútó àgbà ní ilé-iṣẹ́ MTV Base, Ó tún jẹ́ adarí àgbà ní ilé-iṣẹ́ "VIACOM", ó sì tún jẹ́ adarí àgbà ní ilé-iṣẹ́ ìgbórinjáde ti Chocolate City. Òun ni aláṣẹ àti olùdarí ilé-iṣẹ́ One O Eight Media and African Partner for Campfire Media. Aduwak gba àmì-ẹ̀yẹ ti Michelle Dede àti Olisa Adibua gbé kalẹ̀ nígbà tí́ ó wà ní ọmọ ọdún mẹ́rìndínlọ́gbọ̀n ní ọdún 2006 pẹ̀lú iye owó tí ó tó $100,000. Lẹ́yìn ọdún mọ́kànlá, ó fi léde wípé láti gbégbá orókè nínú ìdíje báyí, àwọn olùkópa nílò ọgbọ́n àti ọpọlọ gidi. Lẹ́yìn ìdíje, Aduwak gbéra lọ sí orílẹ̀-èdè New York láti tẹ̀ síwájú nínú ẹ̀kọ́ rẹ̀ ní ilé-ẹ̀kọ́ Digital Film Academy, tí ó dara pọ̀ mọ́ ṣíṣe sinimá lẹ́yìn ẹ̀kọ́ rẹ̀. Eré tí kò bá jẹ́ eré tí ó yẹ kị́ ó gbé Aduwak jáde ni Heaven's Hell. Ọjọ́ tí wọ́n kéde wípé àwọn yóò gbé eré náà jáde jẹ́ ọjọ́ Kẹtàlélógún oṣù Kíní ọdún 2015, àmó wọn kò gbé eré náà jáde títí di ọjọ̣́ Kẹwàá oṣù Karùn ún ọdún 2019. Aduwak darí eré kan tí ó ṣàfihàn rúkè rúdò ti ó ṣẹlẹ̀ láàrín àwọn ọmọ ilè Áfíríkà tí wọ́n tún jẹ́ ọmọ ilẹ̀ Amẹ́ríkà bákan náà àti àwọn ọmọ ilẹ̀ Àfíríríkà tí wọ̣́n ń gbé ní ìlú òkèrè gbogbo ní ọdún 2020 tí wọ́n pe àkòrí rẹ̀ ní Not Supposed to be Here. Aduwak ṣe ìgbéyàwó pẹ̀lú Raven Taylor-Aduwak, wọ́n sì bí ọmọ ọkùnrin kan ní ọjọ́ Kẹtàlá oṣù Kẹrin ọdún 2018
Kẹ́mi Adésọyè

Kẹ́mi Adésọyè jẹ́ Òǹkọ̀tàn tí ó kọ gbajú-gbajà eré The Figurine. Ó sì tún ti kọ ọ̀pọ̀lọpọ̀ eré onípele lórí ẹ̀rọ amóhùn-máwòrán bí Tinsel. Wọ́n bí Adésọyè ní Ìpínlẹ̀ Kwara, ni won to ni Ipinle Kaduna. She is the last of four children. Adésọyè fẹ́ràn láti máa wo àwọn eré bíi eré apanilẹ́rìín, eré adẹ́rùbani, eré oníṣe àti àwọn eré onípele àtìgbà dégbà lóriṣiríṣi. Gẹ́gẹ́ bí akẹ̣́kọ́ nínụ́ ìmọ̀ Architecture ní ilé-ẹ̀kọ́ Yunifásitì. Nígbà tí ó wà ní ọmọ akẹ́kọ́, ìfẹ́ tí ó ní sí ìtàn kíkọ ni ó mu kí ó ṣalábàápàdé ìwé kan tí àkọ́lé rẹ̀ ń jẹ́ "The Elements of Script Writing" tí Irwin R. Blacker kọ.  Lásìkò yí, kò tíì mọ̀ wípé wọ́n lè fi ìtàn kíkọ ṣe iṣẹ́ oòjọ́ ẹni. Ó lọ sí ilé-ẹ̀kọ́ Federal University of Technology, Minna, ní Ìpínlẹ̀ Niger láti kẹ́kọ̀ọ́ gboyè ìkejì nínú ìmọ̀. Nígbà tí ó bẹ̀rẹ̀ ìwẹ́ kíkọ. Oríṣiríṣi ìpènijà ni ó kojú látàrí àìsí ilé-ẹ̀kọ́ tí ó ń kọ́ni nípa ìtàn kíkọ nígbà náà
Fati Lami Abubakar

Fati Lami Abubakar tí wọ́n bí lọ́jọ́ Kejìlá oṣù kẹrin ọdún 1951 (12 April 1951) jẹ́ Adájọ́ àgbà Ìpínlẹ̀ Niger, Obìnrin àkọ́kọ́ fún Nàìjíríà àti Aya Ààrẹ-àná, Abdulsalami Abubakar lọ́dún 1998 sí 1999. Ó di Adájọ́ àgbà ní Ìpínlẹ̀ Niger lọ́dún 2013 sí 2016. Wọ́n bí Fati lọ́jọ́ Kejìlá oṣù kẹrin ọdún 1951 ní ìlú Minna, ní [[Ìpínlẹ̀ Niger] [lórílẹ̀-èdè Nàìjíríà.Ó kàwé ni Queen Elizabeth School ní [[Ilorin], ní Ìpínlẹ̀ Kwara. Bẹ́ẹ̀ náà, ó kàwé ní Federal Government College, ní Ìpínlẹ̀ Sokoto, àti ní Obafemi Awolowo University, Ilé Ifẹ̀, ní Ìpínlẹ̀ Ọ̀yọ́. Ó kàwé gboyè nínú ìmọ̀ òfin, bẹ́ẹ̀ náà ló kàwé gboyè ọ̀mọ̀wẹ́ nínú ìmọ̀ Philosophy. Bákan náà, Fati kàwé gboyè ní 'Nigeria Law School'. Fati Lami fẹ́ Àárẹ̀ àná, Abdulsalami Abubakar, wọn sìn bí ọmọ mẹ́fà fún ara wọn. Abubakar ti fẹ́ Ààrẹ orílẹ̀-èdè Nàìjíríà nígbà kan rí, Abdulsalami Abubakar, ẹni tí ó bí ọmọ mẹ́fà pẹ̀lú.
Fati Abubakar

Fati Abubakar jẹ́ gbajúmọ̀ oníròyìn aláwòrán àti afohùn-fawòrán ṣàgbékalẹ̀ ètò. Ó jẹ́ ọmọbìnrin ọmọ bíbí Maiduguri, ní Ìpínlẹ̀ Borno orílẹ̀-èdè Nàìjíríà. Ni bí ti o gbajúmọ̀ dé, ìwé-ìròyìn The New York Times, CNN Africa, BBC àti Voice of America ṣe àtẹ̀jádé iṣẹ́ rẹ̀.  Fati jẹ ògidì ọmọ bíbí ìlú Maiduguri, ní Ìpínlẹ̀ Borno lórílẹ̀-èdè Nigeria. Gbajúmọ̀ àti ògidì nínú àwọn iṣẹ́ rẹ̀ ní àwọn gbankọ̀gbì àwọn ìwé ìròyìn òkè-òkun The New York Times, CNN Africa, BBC àti Voice of America tí fìgbà kan tẹ̀ jáde nínú ìwé ìròyìn wọn. Ó ṣiṣẹ́ láti ṣe àgbékalè lórí làálàá àti ìṣòro tí ó dojú kọ Ìpínlẹ̀ Borno, pàápàá jù lọ, wàhálà àwọn agbésùnmọ̀mí Boko Haram. Ó ṣe iṣẹ́ kan tí ó pè ní Bits of Borno.
Abiodun Duro-Ladipo

Abíọ́dún Dúró-ládípọ̀ jẹ́ òṣèré àti olórin ni orílẹ̀ èdè Nàìjíríà. Ní ọdún 1963, ó darapọ̀ mọ́ ẹgbẹ́ eléré tí Dúró Ladipo gbé kalẹ̀. Ó yege nínú ipa Ọya tí ó kó nínú eré Ọba Kòso. Lẹ́yìn ikú ọkọ rẹ̀ ní ọdún 1978, Abiodun tí kópa nínú orísìírísìí eré tí ó gbé àṣà àti ìṣe ilẹ̀ Áfríkà sókè. Ó kó ipa Moremi nínú eré Moremi ni ọdún 2009. Wọ́n bí Abíọ́dún sí ìdílé ọba ní ìlú Ijan-Èkìtì ní ìpínlẹ̀ Èkìtì. Ó parí ẹ̀kọ́ rẹ̀ ní ọdún 1963, ó sì darapọ̀ mọ́ ẹgbẹ́ eléré Mbari Mbayo èyí tí Dúró Ladipo jẹ́ aṣojú fún. Ní ọdún 1964, ó fẹ́ Dúró Ladipo. Lẹ́yìn ikú ọkọ rẹ̀ ní ọdún 1978, òun ni ó wà jẹ́ aṣojú fún ẹgbẹ́ Mbari Mbayo Theater Group. Láàárín àwọn eré tí ó tí ṣe ni Oya Sings (1979), B'Inaku (1981), Oyinbo Ajele (1986), Esentaye (1997), Ayelaagbe (1998), Aropin n'Teniyan, Ija Orugun àti Moremi Ajasoro. .
Modupe Adeyeye

Modúpé Adéyeyè (bíi ni ọjọ́ kọkàndínlógbọ̀n oṣù keje ọdún 1992) jẹ́ òṣèré tí ó gbajúmọ̀ fún ipa Faith Olubunmi tí ó kó nínú eré EastEnders àti Blessing Chambers nínú eré Hollyoaks. Wọ́n bí sí ìlú London. Ó ti kópa nínú àwọn eré dírámà tí Our Girl, My Murder àti Doctors. Ó kópa nínú eré Honeytrap ní ọdún 2014 pẹ̀lú Tosin Cole. Ní ọjọ́ kọkànlélógún oṣù kejì ọdún 2014, Adeyeye darapọ̀ mọ́ àwọn òṣèré fún eré Hollyoaks, ó sì kó ipa Blessing Chambers nínú eré náà. Ní ọdún 2020, ó kó ipa Mischa nínú eré Surge èyí tí ilé iṣẹ́ BBC gbé kalẹ̀
Teni Aofiyebi

Teniade Aofiyebi jẹ́ òṣèré àti oníṣòwò lórílẹ̀-èdè Nàìjíríà. Ó kópa nínú eré Mirror in the Sun ní ọdún 1984 títí di ọdún 1986. Ní ọdún 2003, ó kópa nínú eré For Better, For Worse. Ní ọdún 2005, ó kópa nínú eré Prince of Savannah, èyí tí Bayo Awala ṣe adarí fún. Ní ọdún 2013, ó kópa nínú eré ìfẹ́ Flower Girl, èyí tí Michelle Bello ṣe adarí rẹ̀. Ní ọdún 2015, ó kópa nínú eré Royal Castle tí ó sọ̀rọ̀ nípa ọ̀dalẹ̀, ẹ̀tàn, jìbìtì àti ìfẹ́. Ní oṣù karùn-ún ọdún 2014, Aofiyebi dá ilé iṣẹ́ TKM Essentials kalẹ̀. Ní ọdún 2019, ó ṣe adájọ́ fún ìdíje obìnrin tó rẹwà jùlọ fún àwọn odi. Ó jẹ́ mọ̀lẹ́bí fún Funlola Aofiyebi-Raimi.
Agnes Osazuwa

Àdàkọ:Use Nigerian English Agnes Osazuwa tí wọ́n bí lọ́jọ́ kẹrìndínlọ́gbọ̀n oṣù kẹfà ọdún 1989 (26 June 1989) ní ìlú Benin, Ìpínlẹ̀ Edo jẹ́ eléré-ìjẹ lórí pápá ọmọ orílẹ̀-èdè Nàìjíríà tí ó máa ń díje fún Nàìjíríà. Agnes ṣojú Nigeria ní ìdíje Òlímpíkì ti ọdún 2008 ní Beijing, lórílẹ̀-èdè China, ó díje nínú eré gbagigbagi onìwọ̀n mita 4x100 pẹ̀lú Gloria Kemasuode, Olúdàmọ́lá Ọ̀sáyọ̀mi àti Ene Franca Idoko. Ó tún kópa nínú ìdíje gbagigbagi oníwọ̀n mítà 4x100. Wọ́n gba àmìn-ẹ̀yẹ ipò kẹta nínú àṣekágbá ìdíje náà. Orílẹ̀-èdè Russia àti Belgium ni wọ́n gba ipò kìíní àti kejì. lọ́dún 2016, wọn gba ipò kìíní ìdíje náà lọ́wọ́ orílẹ̀ èdè Russia, nítorí pé ọ̀kan nínú àwọn olùdíje náà, Yuliya Chermoshanskaya ní àṣírí rẹ̀ tú pé ó lógún olóró, èyí ní wón fi wá fi Nàìjíríà sí ipò kejì dípò ipò kẹta tí wọ́n kọ́kọ́ wà tẹ́lẹ̀. Àdàkọ:Authority control Àdàkọ:Nigeria-Olympic-medalist-stub Àdàkọ:Nigeria-athletics-bio-stub
Desmond Elliot

Desmond Oluwashola Elliot (ti a bi ojo keerin Osu keji odun 1974) jẹ oludari fiimu Naijiria, ati oloselu .   Wọ́n yàn án gẹ́gẹ́ bí aṣòfin ilé ìgbìmọ̀ aṣòfin ìpínlẹ̀ Èkó, eeka ti Surulere, ní Ọjọ́ kọkànlá oṣù kẹrin ọdún 2015 nínú Ìdìbò Gbogbogbòò ní Nàìjíríà . Elliot ti njijadu lati di aṣoju fun ise Ojuu ti Ireti , “ise ti ko lere, ti kii ṣe ti ẹsin, ti kii ṣe ti iṣelu ti won ṣeto lati fun awọn alainireti ni ireti”, ninu eyiti yoo ṣiṣẹ lati ṣe atunṣe “aimọwe ọmọ ni Nàìjíríà àti Áfíríkà lápapọ̀” iyen toba jawe olu bori. O gba ami eye oṣere ti o ṣe atilẹyin julọ julọ ni ere-idaraya kan ni 2nd Africa Magic Viewers Choice Awards ati pe won yan fun oṣere ti o ṣe atilẹyin julọ ni ayeye kewa Africa Movie Academy Awards . Baba Elliot je Yoruba lati Olowogbowo ni Lagos Island, Eko, iya re wa lati Illah ni Oshimili North, Ipinle Delta .  O gba eko alakọbẹrẹ rẹ ni Air Force Primary School ati lẹhinna lọ si St John's College, mejeeji ni Jos . Ó kẹ́kọ̀ọ́ nípa ètò ọrọ̀ ajé ní Lagos State University, ó sì jáde ní ọdún 2003.  Ore Elliot kan lo gba niyanju lati di oṣere.  O bẹrẹ ere sise peelu ipa ni awọn ere operas ọṣẹ bii Everyday People, One Too Much ati Saints and Sinners . O jẹ ọkan ninu awọn oṣere olokiki ti Nollywood, ti o farahan ninu awọn fiimu ti o ju igba ọgọrun ninu e ni Men Who Cheat, Yahoo Millionaire ati Atlanta . Ni 2006, o ti yan fun Aami Eye Ile-ẹkọ fiimu Afirika fun “Oṣere Ti o dara julọ ni ipa Atilẹyin” ninu fiimu “Behind closed doors”.    Ni ọdun 2008, Elliot ṣe agbejade ati adari fiimu “Reloaded” eyiti o gba awọn yiyan orishi meeta ni Africa Movie Academy Awards ni ọdun 2009
Sylvia Oluchy

Ngozi Sylvia Oluchi Ezeokafor (tí a mọ̀ bi Sylvya Oluchy) jẹ́ òṣèré orí-ìtàgé ọmọ orílẹ̀-èdè Nàìjíríà. A bí Sylvia Oluchi ní Ìlú Èkó ó sì dàgbà ní Ìlú Àbújá O kẹ́ẹ̀kọ́ Eré Tíátà ní Yunifásítì Nnamdi Azikiwe ti ìlú Awka, Ìpínlẹ̀ Anámbra Gẹ́gẹ́bí ó ti ṣe sọ, ìyá rẹ̀ ni ó ṣokùn fa bí ó ti ṣe di ẹni tí n ṣiṣẹ́ eré ìtàgé nígbà kan t́i ìyá rẹ̀ n ṣe àkàwé bí yóó ti ṣe ṣe dáada nídi iṣẹ́ òṣèré, lẹ́hìn ṣíṣe àkíyèsí rẹ̀ pẹ̀lú bí ó ti ṣe maá n sín àwọn olùkọ́ ilé-ìwé rẹ̀ jẹ. Ní ọdún 2011, ó kó ipa ti Shaniqua nínu eré Atlanta. Nínu àwọn ìfọ̀rọ̀wánilẹ́nuwò kan pẹ̀lú Best of Nollywood Magazine àti YES International Magazine níbi tí wọ́n tí n bií léèrè láti mọ̀ bóyá ó ní àwọn ààlà nínu iṣẹ́ òṣèré rẹ̀, ó sọ di mímọ̀ wípé òun kò ní ààlà tàbí èèwọ̀ kankan tó bá di ṣíṣe iṣẹ́ òṣèŕe tí òún yàn láàyò. Ó tún jẹ́ kó di mímọ̀ wípé, kódà òun kò ní èyíkèyí ìṣòro pẹ̀lú ṣíṣeré oníhòhò.
Georgina Onuoha

Georgina Onuoha jẹ́ òṣèré Nollywood, afẹwàṣiṣẹ́, olóòtú ètò tẹlifíṣọ̀nù àti afowóṣàánú. Ó wá láti Ìpínlẹ̀ Anámbra ní gúúsù ìla-òòrùn Nàìjíríà.. Ó darapọ̀ mọ́ iṣẹ́ fíìmù ti Nàìjíríà ní ọdún 1990 nígbà tó wà lọ́mọ ọdún mẹ́wàá. Ṣùgbọ́n ó di gbajúmọ̀ ní ọdún 1992 lẹ́hìn kíkópa rẹ̀ nínu eré "Living in Bondage." Wọ́n yàán fún òṣèrè amúgbálẹ́gbẹ̀ẹ́ tó dára jùlọ níbi ayẹyẹ Africa Movie Academy Awards. Ní Ọdún 2016, ó fẹ̀họ́nú rẹ̀ hàn gbangba gbàngbà lóri ìgbésẹ̀ Ìjọba Nàìjíríà láti fi owó kuń owó epo pẹtiró. Nínu ìfìwéránṣẹ́ Ínstágràmù rẹ̀ ní Oṣù Kẹẹ̀ta Ọdún 2016, ó jẹ́ kó di mímọ̀ wípé òun ti n bá àìsàn kan fàá láti bí ọdún mẹ́jọ sẹ́yìn.
Tosyn Bucknor

Olúwatósìn Bucknor tí gbogbo ènìyàn mọ̀ sí Tosyn Bucknor tí wọ́n bí lọ́jọ́ kẹẹ̀ẹ́dógún oṣù kẹjọ ọdún 1981,ó sìn ta téru nípàá lọ́jọ́ kọkàndínlógún oṣù kọkànlá ọdún 2018 (15 August 1981 – 19 November 2018), jẹ́ agbóhùnsáfẹ́fẹ́, Òṣèrébìnrin àti gbajúmọ̀ sọ̀rọ̀sọ̀rọ̀ lórí ìtàkùn abánidọ́rẹ̀ẹ́ ọmọ bíbí Ìpínlẹ̀ Èkó lórílẹ̀-èdè Nàìjíríà . Wọ́n bí Tosyn sí ìdílé gbajúmọ̀ olórin, Ọ̀gbẹ́ni ṣẹ́gun Bucknor àti Ìyáàfin ṣọlá Bucknor. Inú ọkọ̀ ni wọ́n bí i sí lọ́jọ́ kẹẹ̀ẹ́dógún oṣù kẹjọ ọdún 1981. Ẹ̀gbọ́n rẹ̀ ni gbajúgbajà abániṣètò ètò, Fúnkẹ́ Bucknor-Obruthe, Aláṣẹ àti olùdásílẹ̀ Zapphaire Events. Tosyn kàwé ní Fountain Nursery and Primary School, Queens' College, Yaba, University of Lagos (LLB) àti the Nigerian Law School, ní ìpínlè Èkó. Ó sin ilẹ̀ baba rẹ̀, National Youth Service Corps ní Port Harcourt, níbi tí ó ti kọ àwọn akẹ́kọ̀ọ́ ní Lítírésọ̀ èdè òyìnbó àti èdè Òyìnbó ní Archdeacon Crowther Memorial Girls' School, Elelenwo. Ó bẹ̀rẹ̀ iṣẹ́ rédíò pẹ̀lú Tee-A lórí ìkànnì Èkó 89.7fm, lẹ́yìn èyí, ó ṣiṣẹ́-kọ́ṣẹ́ (internship) ní Cool 96.9fm níbi tí ó ti ṣe atọ́kùn ètò Fun Hour Show on Saturdays. Nígbà ìsìnlù rẹ̀ lọ́dún 2009, Tosyn ni atọ́kùn ètò ààrọ̀ lórí ìkànnì rédíò 90.9fm. Òun nìkan ni atọ́kùn lórí ètò náà
Mercy Chinwo

Mercy Chinwo jẹ́ gbajúmọ̀ Òṣèrébìnrin, akọrin ajíyìnrere àti akọ̀wé orin ọmọ Nàìjíríà. Òun ló gbàmìn ẹ̀yẹ ìdíje Nigerian Idol abala kejì ti ọdún 2012. Wọ́n bí Mercy Nnenda Chinwo lọ́jọ́ karùn-ún oṣù kẹsàn-án ọdún 1990 ní Port Harcourt, Ìpínlẹ̀ Rivers. Ó jẹ́ ọmọ kẹrin nínú ẹbí rẹ̀. Ó bẹ̀rẹ̀ iṣẹ́ orin lọ́mọdẹ́, gẹ́gẹ́ bí ẹgbẹ́ akọrin nílé ìjọsìn wọn. Mercy Chinwo gbé orin rẹ̀ àkọ́kọ́ jáde lọ́dún 2015,ti o pè ní "Testimony", lẹ́yìn náà, ó gbé orin mìíràn tí ó pè ní "Igwe" jáde lọ́dún tó tẹ̀lé. In 2017, Mercy Chinwo signed to Gospel Music Label EeZee Conceptz. Lẹ́yìn ọdún kan tí ó borí ìdíje Nigerian Idol, ó kópa àkọ́kọ́ gẹ́gẹ́ bí Òṣèrébìnrin nínú sinimá àgbéléwò tí Yvonne Nelson tí ó pè ní House of Gold, àwọn tí wọ́n jọ kópa ni: Yvonne Nelson, Majid Michel, Omawumi àti àwọn mìíràn.
Abimbola Craig

Abimbola Craig (ti a bi ni ọjọ kẹta ọjọ Kọkànlá Oṣù 1986) jẹ oṣere Nollywood ti Naijiria ti o ṣe irawọ bi Tiwalade ni Arabinrin Arabinrin ni Transit . Lakọkọ o jẹ lati jẹ olupilẹṣẹ ti Girl skiny ni Transit ṣugbọn o pari ni jijẹ olori. Lati akoko 1, Abimbola ti lọ siwaju lati kii ṣe iṣe nikan ṣugbọn o tun ti ṣe Akoko 2 - Akoko 6 ti SGIT. Craig Bakannaa ṣe agbejade fiimu ọfiisi ọfiisi “Sugar Rush” ni ọdun 2019, pẹlu Jadesola Osiberu.</br> Craig n ṣiṣẹ lọwọlọwọ bi Ori ti Iṣelọpọ ni Ndani Awọn ibaraẹnisọrọ, eyiti a tun mọ ni Ndani TV n ṣe awọn ifihan pẹlu Ọmọbinrin Skinny ni Transit, Awọn ipele, Rumor Has It ati Oje ETC.
Tósìn Jẹ́gẹ́dẹ́

Tosin Jegede tí wọ́n bí lọ́dún 1980  jẹ́ gbajúmọ̀ ọ̀dọ́mọdé obìnrin olórin ọmọ orílẹ̀ èdè Nàìjíríà. Lọ́dún 1986 ló gbé àwo orin rẹ̀ àkọ́kọ́ jáde ti o pè ní Children Arise. Ọmọ ọdún márùn-ún ló wà ní àkókò náà. Lẹ́yìn náà ó gbé àwo orin méjì mìíràn jáde, tí ó pè ní: Leaders of Africa àti Children of Africa lọ́dún 1989 àti 1992. Lẹ́yìn èyí, ó gbọ̀nà òkè òkun lọ láti lọ kàwé sì í. Ó kàwé gboyè nínú ìmọ̀ Business Decision and Analysis láti University of Bristol, ní London, ó ṣíṣe fún ìgbà díẹ̀ ni United Kingdom kí ó tó padà sí Nàìjíríà lọ́dún 2008. Ìyá Tósìn kú lọ́dún 2012. Lẹ́yìn náà, ó dá ilé isẹ afowóṣàánú silẹ tí ó pè ní One Book One Child, ó ń fi èyí ṣe ìrànlọ́wọ́ fún àwọn ọmọdé Nàìjíríà.
Maryam Yahaya

Maryam Yahaya jẹ́ òṣèré ọmọ orílẹ̀-èdè Nàìjíríà tí ó maá n ṣe àwọn eré Kannywood. Ó gbajúmọ̀ fún kíkópa rẹ̀ nínu fíìmù Taraddadi, tí elnass ajenda jẹ́ olùdarí. Wọ́n yan Maryam Yahaya gẹ́gẹ́ bi òṣèré tí yóó gòkè àgbà lọ́jọwájú níbi ayẹyẹ City People Entertainment Awards ní ọdún 2017. Ó tún rí yíyàn lẹ́ẹ̀kan si fún àmì ẹ̀yẹ ti òṣèré tí ó dára jùlọ níbi ayẹyẹ City People Entertainment Awards ti ọdún 2018. Yahaya ti ní ìpinnu láti ìgbà èwe rẹ̀ láti ṣiṣẹ́ òṣèré, nípasẹ̀ àwọn eré kannywood tí ó ti maá n wò nígbà tó wà lọ́mọdé. Ó ṣe àkọ́kọ́ ipa rẹ̀ nínu fíìmù tí àkọ́lé rẹ̀ jẹ́ Gidan Abinci, ṣáájú àwọn fíìmù míràn bi Barauniya àti Tabo níbi tí ó ti kó àwọn ipa kékéèké. Ó di gbajúmọ̀ lẹ́yin kíkó ipa aṣáájú nínu eré tí àkọ́lé rẹ̀ jé Mansoor, fíìmù kan tí Ali Nuhu jẹ́ olùdarí rẹ.
Diana Yekinni

Diana Yẹ̀kínnì jẹ́ òṣèré ọmọ orílẹ̀-èdè Nàìjíríà àti ọmọ orílẹ̀-èdè Gẹ̀ẹ́sì tó gbajúmọ̀ jùlọ fún àwọn ipa rẹ̀ nínu fíìmù bíi Ije àti Lunchtime Heroes. Diana tún gbajúmọ̀ fún kíkó ipa Genevieve nínu eré tẹlifíṣọ̀nù Jenifa's Diary ní àjọṣepọ̀ pẹ̀lú Fúnkẹ́ Akíndélé. Ní ọdún 2014, wọ́n yàán fún àmì ẹ̀yẹ ti "Òṣèré tí ó ní ìlérí jùlọ" níbi ayẹyẹ Golden Icons Academy Movie Awards ti ọdún 2014. A bí Diana Yẹ̀kínnì, ó sì dàgbà sí Ìlú Lọ́ndọ̀nù, Ilẹ̀ gẹ̀ẹ́sì. Ó gba oyè-ẹ̀kó láti ilé-ẹ̀kọ́ gíga American Academy of Dramatic Arts, èyí tí ó wà ní ìlú Los Angeles, orílẹ̀-èdè Amẹ́ríkà. Ó ti kọ́kọ́ kọ́ ẹ̀kọ́ eré ìtàgé tẹ́lẹ̀rí ní ilé-ẹ̀kọ́ gíga BRIT School for Performing Arts and Technology. Ó bẹ̀rẹ̀ iṣẹ́ òsèré rẹ̀ ní ọdún 2009 nígbà tí ó fi kópa nínu eré tẹlifíṣọ̀nù ti Amẹ́ríkà kan tí àkọ́lé rẹ̀ jẹ́ Medium. Ní ọdún 2010, ó kópa gẹ́gẹ́ bi Libby nínu fíìmù Ijé àti gẹ́gẹ́ bi Odele nínu fíìmù Mosa. Ní ọdún 2012, Yẹ̀kínnì kópa tó sì jáwé olúborí nínu ẹ̀dà àkọ́kọ́ ti ìdíje GIAMA Screen Icon Search tí ó wáyé ní ìlú Houston, orílẹ̀-èdè Amẹ́ríkà. Ó gbéra láti wá máa gbé ní Nàìjíríà ní ọdún 2012. Láti ìgbà náà ló ti wá ṣe ìfihàn nínu ọ̀pọ̀lọpọ̀ àwọn eré tẹlifíṣọ̀nù àti sinimá àgbéléwò ti Nàìjíríà, lára wọn ni A New You, All That Glitters, Saro: The Musical, Jenifa's Diary, Lagos Cougars àti Lunch Time Heroes.
Eve Esin

Eve Esin jẹ́ òṣèré ọmọ orílẹ̀-èdè Nàìjíríà kan tí ó ti gba àmì-ẹ̀yẹ ti City People Entertainment Awards fún ẹ̀ka ti Òṣèrébìnrin tó ní ìlérí jùlọ ni Nàìjíríà ní ọdún 2015, àmì-ẹ̀yẹ ti AMAA fún amúgbálẹ́gbẹ̀ẹ́ òṣèrébìnrin tí ó dára jùlọ àti àmì-ẹ̀yẹ AMVCA fún ti òṣèrébìnrin tó dára jùlọ nínu eré ìtàgé. A bí Esin ní Ìpínlẹ̀ Akwa Ibọm, ní ìjọba agbègbè Oron, gúúsù Nàìjíríà. Esin parí ilé-ìwé alákọ̀ọ́bẹ̀rẹ̀ ní ìlú abínibí rẹ̀ ní Akwa Ibom.Lẹ́hìn èyí, ó tẹ̀síwájú láti ka ìwé mẹ́wàá ní Immaculate Conception Secondary School tí ó wà ní agbègbè Itak-Ikono, Ìpínlẹ̀ Akwa Ibom níbi tí ó ti gba Ìwé-ẹ̀rí fún ìparí ẹ̀kọ́ mẹ́wàá rẹ̀. Lẹ́hìn náà, Esin lọ sí Yunifásitì ìlú Calabar ní Ìpínlẹ̀ Cross River níbití ó ti gba oyè ẹ̀kọ́ nínu ìmọ̀ eré ìtàgé. Ṣáaj́u kí Esin tó darapọ̀ mọ́ ilé-iṣẹ́ fíìmù ti Nàìjíríà tí a mọ̀ ní Nollywood ní ọdún 2008, ó jẹ́ òṣìṣẹ́ ilé ìfowópamọ́ kí ó tó padà wá fi òpin sí ṣíṣẹ iṣẹ̀ náà láti lè gbájúmọ́ iṣẹ́ òṣèré. Esin darapọ̀ mọ́ ilé-iṣẹ́ fíìmù tí Nàìjíríà (Nollywood) ní ọdún 2008 lẹ́yìn ṣíṣe àyẹ̀wò láti kópa nínu fíìmù kan níbití ó ti ṣàṣeyọrí tó sì jẹ́ ọ̀kan lára àwọn olùkópa nínu fíìmù náà. Esin ṣe àkọ́kọ́ dídaŕi fíìmù pẹ̀lú dídarí fíìmù tí àkọ́lé rẹ̀ jẹ́ Spirit. Gẹ́gẹ́bí ilé-iṣẹ́ oníròyìn The Tribune ti ṣe sọ di mímọ̀, Esin ti ní ìfihàn tó lé ní ọgọ́rùn-ún nínu fíìmù.